Bekir Çoban-zade 


QORQAQ 


Er kölgede bifi can bergen, yaşatqan, 
Divardaki er sızıqnı cin, şaytanğa uşatgan... 


Sandıçığı çırt-çırt etse, boşasa, 
Qapısını çik-çik etken sarı qurtlar aşasa, 


Boş tüfekke “şaytan işi, patlar!” degen er zaman, 
“Pat! Pat!” etse qorqıp olğan toz, duman, 


Caş ağaçnıfi kölgesinde “Yamandır” dep yatmağan, 
Mort ağaçtan zikir, mevlüt tıfilağan, 


Cin, şaytanğa yol bastırıp, ganıp yürgen tafiğaçek; 
Sof gorazda basıg uyun, reca, niyaz tapgaçek; 


Esi ketken hucur bir halg bar eken, 
Bu halg gaysı? Bunı barmı bilmegen? 


Yedi düvel tanımağan, bar dünyağa bel buvğan, 
Lafga galsa, er yigitmen, Aydamagman dost bolğan, 


Yigitligi garaldısın taş divarın keçmegen, 
Saranlıgta, menmenlikte sığır, ölçü bilmegen. 


Öz-özüne ağa bolğan, sultan bolğan habersiz, 
Yafiğız qalsa yedi derya keçken atsız, yegersiz, 


Üyde zalım, toyda yigit, lafları şay arslanday, 
Qaçqan, köçken cansız bir halq bar eken, 
Bu halq qayda, bunı barmı bilmegen?.. 


Men baş bolsam, bir kün kelip yekilsem, 
Onı duşman ortasına sürermen, 

Top yerine onıü ötün patlatıp, 
Duşmannıf tap taht üyüne kirermen. 


Ades (Odessa), 
1914 5. 


TAQDİRGE 


Caş qızlarnı dört duvarğa qapap qoyğan 
Tek fagımıfi qısmetini aşap toyğan — 
Sensifi, zalım, közüh çıqsınl.. 
Mezarıfinı seller cıgsın!.. 


Tuvar-tuvmaz sabiylerni alıp ketken, 
Köp anaynıf caş başına kelip cetken — 
Sensifi, olmaz, ofima, bitme! 

Ottan başqa cerge ketmel 


Garip halqnı bostanına cavdırmağan, 
Biznifi yaqqa bulutlarnı avdırmağan 
Sensifi saran, gursın qolufl 

Bilmiy qal em sağıf, soluf... 


Birev, biraz qaruvlanıp, köterilse... 
Biraz küneş tabıp faqır şay kerilse... 
Sensifi, künni qırslap qaçqan... 
Türlü burçaq, caşın saçqanl 


“Taqdir bulayl..” dep anaylar küygen vaqıt, 
Cılavından taşnıf köülü iygen vaqıt, 

Sen, qurula, çubuğıñnı içesifi. 

Cırlay, cırlay, yas urbasın piçesif... 


Qaç kereler collarıma çuqur qazdiıfl... 
Qaç kereler mafilayıma yaslar yazdıfl... 
Kene üzdim tuzağıfinıfi zıncırların... 
Tez atladım şaytanlığın çugırların... 


Yemin ettim, tagdir, senmen çarpışmağa... 
Olgengecek gollarıa yapışmağa... 
Collarıhda menim köksüm sed quracaq... 


Közüm daim artıfidan şay cuvuracaq... 


Ah göşesem çal sagalıfi bir columal... 
Keçse bir kün qalın moynuü, ah, qolumal... 


Budapeşt, 
1917 s. sentâbr 16 
BİR ESİRNİN BAŞ TAŞINA 


Cuqla, dostum, qattı demiy, cat topraqta, 
Öz curtuñ coq, bolsa da — şay bek uzaqta... 


Cuqla, catnıfi toy sesine baş qaldırmay, 
Baarine, bülbüline iç aldırmay... 


Bir kün kelip, bu dumanlar köterilse... 
Yücelerden barımızğa ses berilse... 


Sen de uyan “Alla! Alla! ...” çıhlağanda, 
Ferişteler yaqınlardan tıhlağanda... 


Sil közüfini, cigitlerdiy, atlan, quşanl 


Cıldızlardan afila endi: bek yaqın tah... 


Tuvuşnı tut, soñ, curtufa yüz çevirip, 
Qıl namazıf, toprağına betif sürip... 


Nafileni bek uzatmay, colufa tüş, 
Curtta büyük ibadetifi icra tiyüş... 


Viran köyler, basıq üyler temelinden, 
Şifa alıp “ölmez ümüt” sağ elinden, 


Bizler endi curt sevdası başımızda, 
Çevre qardaş, alçaq duşman qarşımızda... 


Baht yafilışın tüzeltmege turğanmızdır. 
Çürük cerge “Haq” dep ayaq urğanmızdır. 


O vagıt da mezarıfinı begenmesef, 
“Degenimday olalmadım, yazıq” deseñ, 


Cür soğuşlar meydanını cayav, atlı, 
Bir ölüm seç, ol bir daa tatlı, tatlı... 


Budapeşt, 
1917 s. dekabr 24 


YAZ AQŞAMI, ÜY ALDINDA 


Yaz aqşamı... Kök açıq, yıldız ötkür, 
Üy aldında sarmaşıq, aqşam sefa. 
Arasında töşelgen minder, kilim, 
Oturğanmız tiz-tizge bar qoranta. 
Anam qaşqa sığımın auyın ayta: 
“Asıl tegin savdırmay ğarip ayvanl 
Kene tökti bir qopqa aq sütümni, 
Yahı keldi, tilini anlamaymanl” 
“Asramasın bilmeli — diy qartbabay, 
Aytmasın bil, o alar er tilden de, 
Ayvan bolğaç oña da asrav kerek, 
Epimiz şay quylu edik yaş ekende.” 
Anay qartman sığırçün tartışqanda, 
Biz bu yaqta babayman oynaşamız, 
De saatın çıqara, de pıçağın, 

De qoluna, de boynuna sarılşamız. 
— Qa, Bekirl — diy, köriyim yigitligin, 
Tutuşıüız Nurayman bir bel-belge, 
Qaysıfız pek qaraman, belli olsun, 
Çaysıfız pek çıdaycaq boran yelge. 
Bizler de pek begenip tüşüncesin, 
Şu saatta kilimden tışqa çıqa, 
Nurayçıqnen bel-belge tutuşamız. 


Men tilimni çıgaram, o tiş sıga. 

O birleri susalar bizge garap, 
Qartbabayçıq quvana, qolun gaga; 

“Ay, Bekirl — diy, — sağına muqayt oll 
Saqt ol, berme ayağın ırğaçıqqal 

Op, opl... Aaytl.. Seyit Bekir, an-na şayl.. 
Yanbaşqa al! Ana-na-nal Tart! Qaldırl At! 
Ana-na-nal Çora Batır! Oopl Afferim balayl" 
Nuray, ğarip muğaya, ağlap başlay, 
Babam: “Yoq - diy, — Seyit Bekir köz boyadı, 
Irğaçıqnı qaytarmay yanbaşga aldı... 

Yaüı baştan olmasa, tızımladı...” 
“Küreşirmen saña men bif bir kere, 

Men yıqılsam pek aruv sizlerge ya? 

Seniñ oğlun degilmen aysa endi, 

Menim babam, qartbabay, ana sağal 
Şaqıldaylar cümlesi, Nurayçıq da ... 
Anam: “Kel, — diy, — Seyit Bekir, öp Nuraynıl 
Yoqsam sağa qazan tüp bermem saba, 
Kel muğaytın aşay etipmen anaynı!... 
Cuvuqlayman Nurayğa yavaş yavaş, 
Qolçığından tutaman, qaldıraman: 

Başın sıypap, qalpağın kiydirgen soñ, 
Qart babayğa cuvura, saqlanaman... 
Nurayçıqnı anayım quça, süye: 

“Yemiş, aqça berirmen saba saña, 

Bugün aqşam ösersin Bekirden pek, 

Yarın onı yıqarsın bir tutqandal..” 

“Tek küreşnen, — diy babam, — olmaz yigit, 
Qa, qarayım, qaysıfız yahşı oynay; 

Esma, balam, ber mında tilsizni sen, 
Qarayıq, onıü tilinden qaysı afilay? 
Birazdan sofi duvbulday tilsiz qaval, 
Göülüm tola, tamirim yana, qaynay. 
Ayaqlarım özleri yürip kete, 

Közlerimde er bir şiy yırlay, oynay. 
Sekirip tura Nurayman, oynap başlay, 
Qara yerni tepemiz, sekiremiz, 

Qollar belde, başlarda “Op, op!”, — diy de, 
Tizimizni yerge şay tiydiremiz. 

Yır yavaşlay, bizler de yavaşlayınız, 

Bazı, birden yüksele, açuvlana... 

“Sen de, sen del”, — diy bir şiy qulaqlarda, 
Ayaqlarnı uramız, yer tozlana, 

Yırlar bite, defişe, boldıramız, 

“Endi ava qalmadı, — diy qartbabay, 
Ekevi de pek çeber, aqqın aytsaq, 

Keliüiz mında Seyit Bekir, sen de Nuray! 
Sen de, sen de altın saç, şaylı Esmaml” 
Esmaçıq da soqula aramızğa. 

“Mına sizge on kapik, paylaşıfız, 

Toy yasarsız, aş alıp qoqlanızğa.” 


“Üçer kapik, — diy babam, — ekisine 
Dört kapikni Nurayğa lâyıg bermek; 
Esma yarın oynasa, şabaş alır, 
Bekir yengen, ona agça ne kerek.” 
“İşte safa yafı adet! — diymen cılap. 
Bunıfçün de köpkecek tartışamız, 
Er birimiz, en soñu bir bavurda 
Yuqlap qala, unuta, barışamız. 
Birazdan sofi ay doğa, külümsirep, 
Başımızğa nurların töke-töke... 

“Ah, Tafürım, sen bağışla!” — diy qartbabay, 
Qol köterip yıldızlı, aylı kökke. 


Budapeşt, 
1917s. 
TUVĞAN TİL 


Seni men Qırımda, Qazanda taptım, 
Cüregim qaynağan, taşqanda taptım... 


Cat elde muğayıp, açınıp cürgende, 
Umütim, hayalım şay tüşip cürgende, 


Moynuğa sarıldım, dertimni aytıp, 
Bir güzel sözüfimen özüme qaytıp... 


Cırları bolmasa, manef bolmasa, 
“Curt” degen sözüfmen cürek tolmasa, 


Ah, nasıl cürermen gurbet yaglarda, 
Tanışsız, bilişsiz yat sogaglarda?.. 


Bilmiymen — türükmi, tatarmı adı, 
Bek yaman tatlısıfi, Tafırıdan tadıñ. 


Türük de, tatar da seniñ sözlerif, 
Ekisi eki çift muñlu közlerif... 


Viyana ögünde, Qazaq içinde 
Barabar cırladıq İndlerde, Çinde... 


Ağlasın bir seni, duşman da süyer, 
Bir canıq sözüfimen cüregi iyer... 


İstiymen özüüni er yaqta körmek, 
Er yerde incifiden destanlar örmek... 


Quşlarğa, gaşgırğa üyretsem seni, 
Sen bolsafi öksüznif köhülden süygeni... 


Camige, mihrapga, sarayğa kirsefi, 
Dehizler, çöllerniü çetine erse... 


Senifimen duşmanğa yarlıqlar yazsam, 
Qaruvlı sözüümen köflüni gazsam... 


Qabrimde melekler sorğu sorasa, 
Azrail tilimni bi kere torasa, — 


“Öz tuvğan tilimde ayt mağa!” dermen, 
Öz tuvğan tilimde cırlap ölermen... 


Köflümni qayğılar kemirip turğanda, 
Halqımnı tınışsız yıldızı urğanda, 


Tuvğan til, — başgası aglıma kelmiy, 
Bir büyük sırımsıfi, duşmanlar bilmiy... 


Budapeşt, 
1918 s. iyün 1 
OY SUVUQ ŞU GURBET! 


Oy suvuq şu ğurbetl.. Ateşsiz, nursuz, 
Turmuşı bizlerge köhülsiz, cırsız... 


Bülbül cırlasa, muflarım arta, 
Sesçigi azğana “Borlu”ğa tarta... 


Tavların qarayman. — Çatırğa oşay: 
Közlerim caşara, qalbim cumşay... 


Bulutlar qarara aqırın, aqırın, 
Taptayman, yalınız, tozlu colların... 


Tüşkende cavunı şuvuldap, quyıp, 
Opkende közümni sıypalap, süyip, 


Oylayman anamnıf o bol közyaşların, 
Curtumnıf uzaqta kömülgen caşların. 


Columda külümsiy qaray qızları... 
Közlerde oüğanlıg, süygü izleri... 


Oşatma olarnı bahtsız Esmağa, 
Qaramay keçemen qayğıra, qayğıra... 


Melevşe, qaranfil, sarmaşıq er yer, 
Gülleri açılğan, yaprağı qatmer... 


Gülleri bek qızıl, ah nasıl qızıll 


Qızılnı neçün şay süyemen bu yıl?.. 


Qızıl da curtumnı yaylası, gırı, 
Qızıl da bu yılnıñ taşqan Salğırı... 


Qızıl da “Curt” degen yüksek maflaylarl 
O Yeşil adanı qızılğa boyaylar... 


Süyemen bu renkni eren renki dep, 
Erenler betinde curt örnegi dep... 


Menim de gızılğa boyansın maülayım, 
Gizlice kömsünler, körmesin anayım... 


Bayramda, seyranda tatar gızları, 
Kün körip ofimağan tañ cıldızları 


Ooparıp tagsınlar kökreklerine, 
Curt aşgı tolar tez cüreklerine... 


Ölemiz olarnı ofiğarmag içün... 
Tatarnı tahtına çığarmaq içün... 


Ya curtnı qoruy da süremiz ömür... 
Ya “Curt!” dep cana da bolamız kömür... 


Budapeşt, 
1918 s. aprel 12 


EZAN SESİ 


Aqşam üstü, ezan sesi cafiğıra, 
Dertlilerni Haq qatına çağıra. 

Ezan sesi — minareden cayıla, 

Kökke çığa, muñlu, yorğun bayıla... 
Çay qatında aq saqallı qartbabay 

Titrek qolun salgın suvda uvalay... 
Derenlerden “Alla!” sesi hoş kele, 

Aq maflaylar cerge tiye, yüksele... 
Men ğaripmen, mescidim yoq kirecek... 
Mihrabına muülu betim sürecek... 


Ezan sesi bu yaqlarğa kelalmay, 
Tatlı, tatlı qulağıma tiyalmay... 


Aq saqallı gofişu mazin yaşaymı? 
Kene “Alla!” dep sözüne başlaymı? 
“Alla!” dese eşitkenler bolamı?.. 
“Tafirım, qurtar!” dep camisi tolamı?.. 
Yoqsam kene bir-birini qarğaylar? 
Bir-birini caqtırmaqçün cılaylar?.. 


Özün taşlap, ğarip curtga sarılğan, 
Barmı “Curtuml” dep sesçigi qarılğan?.. 
“Haql” degende ne duasız curt içün? 
Curt kemirgen bir qaç melün qurt içün? 


Ezan sesi bu yaqlarğa kelalmay, 
Tatlı, tatlı qulağıma tiyalmay... 


Ep camiler şay qapanmay bir gece, 
Qart mazinler ölmez burun gizlice... 
Cıylışığız, ezan sesin qaçırmay, 
Günafıznı Salğırdayın taşırmay... 
Qol köterip aq yürekmen köklerge, 
Başıfğıznı yalmay goyıp sert yerge, 
Haq qatında yurt savlığın tilefiz! 
Özühizge yahşı ölüm istehizl 


Ezan sesi bu yaqlarğa kelalmay, 
Tatlı, tatlı yuregime tiyalmay... 


Budapeşt, 
1918 s. mayıs 16 


DUMAN 


Yüksek tavlarnıf töbesi duman, 
Büyük yigitlernifi türbesi duman, 
Beklenmez işlernifi nefesi duman, 
Qanlı cenklernif arfesi duman... 


Egilip baqar da, süzülip kirer, 

Küler de, öper de, qolların kerer, 

Em dönmez yolundan, em de yel berer — 
Aqıllı, ogumış, cigittir duman. 


Büyük defhizlerden alır çoqrağın, 
Daim yükseklerde qurar qonağın, 
İç kimse bilalmaz onı durağın — 
Azattır, keyflidir, qaruvlı duman. 


Tilese — cavundir, tilese — burçaq, 
Ka suvuq buz bolur, kâ ateş-sıcaq, 
Ka üfler söndürir, kå yaqar ocaq, — 
Bilinmez, ağlanmaz baladır duman. 


Aylana tav başın, çöllerge yürümiy, 
Qapatqan közlerin, yerlerni körmiy, 
Bir ruzgâr çıqıp da aşağı sürmiy, 
Tavlarda ilinip qala diy duman. 


Beti bar, közleri körünmiy Şargnıü, 


Derdi bar, yaşlari tökülmiy Şargnıü, 
Tili bar, sözleri eştilmiy Şarqnıñ: 
Çölleri, gölleri, elleri duman. 


Batı ruzgârı, gıbla-sırt boranı 

Esmiy tirilmez Çıtayı, İranı, 

Yeşermez qum çölü, yürümez kervanı — 
Essin batı yelleri, tez cavsın duman. 


Dumanlar oynasa, yasınlar tuvar, 
Azğana cılasa, tavlarnı yuvar, 

Kim bilsin, ne künü, qayerge yavar, 
Bir cavsa — dünyalar devirir duman... 


Budapeşt, 
1918s. 
BİR DOQUZ YÜZ ON DOQUZ 


Ava suvuq, kök — bulut, cavun cava... 
Penceremni accı cel qaqa, cuva... 


Cañı cılnı bekliymen, yaüğız qalıp, 
Ötken cıldan er işke esap alıp... 


Ötken cıl da cetmedi oñğanlıqqa, 
O da ketti, batırıp peşmanlıqqa... 


Men bu cılnıfi işlerin aytalmayman, 
Oylarıma layıq söz tabalmayman... 


Cañı cılım coq menim, söz qısqası 
Biznifi dünya — muflarını qart dünyası. 


Biznifi caşav, — qayğısı, tasasıman, — 
Cün hırqası, qoturlı asasıman. 


Bir uzun cıl, sofi künü — suvuq mezar... 
Cañı cıl coq bizlerge, bizler — tatar. 


Budapeşt, 
1919 s. yanvar 1 


QART DUNAY 


Kün bata, qarafiğı... 
Qıp-qızıl tav yağı... 
Bilkildiy, caltıray, 

Qart Dunay, qart Dunayl. 


Kök — bulut, cıldız coq... 
Üy sıcaq, qalp suvuq... 
Coq dostlar, coq canay... 
Qart Dunay, qart Dunayl.. 


Sırımnı bildirme, 
Cavlarnı küldirme, 
Tatarman — Cengizdayl 
Qart Dunay, qart Dunayl.. 


Ay kele uzaqtan, 
Qırımdan, Qıpçaqtan, 
Bugün şay ne cılay 

Qart Dunay, qart Dunay?.. 


Taşı bol, içi kefi — 
Mezarım qayda eken: 
Azğana catsam ay, 

Qart Dunay, qart Dunay... 


Gemiler qozğala, 

Burula, col ala, 

Qırımğa tek barmay, 

Qart Dunay, qart Dunay?.. 


Qırımğa oğrama, 

Al-hatır sorama — 
Ourursıfü, çıdamay... 

Qart Dunay, qart Dunay... 


Saqın sen cılama, 

Bizlerni oylama, 

Ümüt — deren, qayğı — say... 
Qart Dunay, qart Dunay... 


Budapeşt, 
1919 s. yanvar 12 


BİR İZİN BERİNİZ 


Bir izin berifiz, yurtuma qaytayıml 
Yurtuma qaytayım, dertimni aytayıml 
Batıdan keliyim qanatım açıp 
Suvuğan yürekke ateşler saçıp... 


Ne mırza soyumda, aytuvlı bir bay, 
Babam bir çoban, anam Zaydabay... 
Bir izin berihiz, baqırıp kiriyim, 
Qırımda, Qaşğarda ökürip cüriyim... 


Bir boran yasayım tınç Tatar çölünde, 


Mollanıfi, garanıfi qayğısız gölünde... 
Bir izin istiymen tuydurmay barayım, 
Saraylar içine azğana garayım; 


Betleri gırmızı, moyunı galın 
Baylarğa aytayım, ne saglay yarın... 
Ölümnif tüsüday bolur tüsleri... 
Buruşır, moğayır o maylı yüzleri... 


Bir izin berifiz, o közü caşlı, 

Cüregi suvuğan, biçimsiz başlı 
Köylüge aytayım özüni tilinden, 
Qoparıp beriyim bilginifi gülünden... 


Nurlanır şindiki qaruvsız közü, 
Bir arslan kesilir, yarlıqtır sözü.. 
Bir izin tiliymen, baqırıp kiriyim, 
Qırımda, Qaşğarda Curtum dep cüriyim... 


Budapeşt, 
1919 s. fevral 1 


RASTKELE 


Tuvdım Qırımda, Qarasuvbazarda 
Cılanday ceşil bir calancı baarda... 
Er müçem tekmil, közlerim açıq... 
Başımnı sıqmadı ebanay qarıçıq... 
Tuvalmay öle edi balalar, öle 

Men qaldım bir çette şulay rastkele... 


Ocağa berdiler qurtulmaq içün. 

“Yal bermiy, aqtara”, dep “üynif içün.” 
“Kemigi özümnif, etçigi seniñ!” 
Paylaştı babayım, ocam Qurtpedin... 
Bugün de süyegim, etim yerinde, 
Ayrılmaz körünse, inan rastkele... 


Azğana ogudım, canım tarsıqtı, 
Ammede oca bir tilimni sıgtı; 

Künlerce cıladım, özüme qaytalmay... 
Şu kündir, bu kündir doğrunı aytalmay... 
Desefiz goluü yazmağa bile, 

Quran öpiyim: bu da rastkele... 


Bir ruzgar esti catlarğa tüştim, 
Catlarnıfi mayıman gavrulıp piştim, 
Sökmege bilemen Avropa ilinde, 
Yalanlar aytmasın ülema tilinde, 
Kökregim tüyemen, halqlar egile... 
Balaban kişimen, mına rastkele... 


Azğana cüriyim ümütim büyük, 

Bu dünya bek hucur, halgları kiyik.. 
Tutturır bir kün de golumdan menim, 
Soratmay, aratmay aytgan, etkenim, 
Kezdirip gollarda maalle, maalle... 
Padişa yasatır ağam “rastkele”... 


Çürük Suv topraq inanıp bolmay, 
Çeçek coq bu cerde turalğan solmay 
Qorqaman bir saba dügünge ketkende, 
Toylarda gurulıp cigitlik etkende, 
Endirir bir sille, soü küle küle 

Attırır çuqurğa yavur “rastkele”... 


Budapeşt, 
1919 s. fevral 8 


QAYTARMA 


Duşmanda caşav, köp caşav tilek... 
Mağa bir yahşı, çalt ölüm kerek... 
Cenermi meni soñ top, pıçaq, gama?.. 
Soğuşlar mağa bir tatlı qaytarma... 


Bir nice cıllardır tozlu collarda 
Aydayman ölümni qırlarda, carda... 
Ölüm — öz qadem, em ana, baba... 
Bel-belge küreşe, oynay qaytarma... 


Köülümni türküler bek yahşı candırmay, 
Şu dünya zavgları aslı da gandırmay; 
Çal, ölüm, op, ölüm, oyna, togtama... 
Mağa sen kereksifi, bir de gaytarma... 


Altınday saçlarıfi betimni sıypay, 
Közlerifi közümde boranlar yasay, 
Süyemen saçlarıfi, ölümge tarta, 
Mezarğa yaqınmız, çal bir qaytarma... 


Ciberme golumnı, iç ayrılmayıq... 
Yaşavnıfi moynuna iç sarılmayıq... 
Sarılşıp tüşemiz muna mezarğa, 
Üyrensin şu caşlar yahşı gaytarma... 


Oollarda bir kesek sulupsız davke, 
Oaytarma diyler sekirip cürmege, 

Bir kirsem ölümmen yalancı toylarğa, 
Köstersem tatarğa bir uçun gaytarma... 


Tatarman, sap-sarı halqımnıf beti, 


Suv bolğan ganı, çürügen eti... 
Bir cürek ölmiycek iç bir zamanda, 
Yaşavı bugün de bir güzel gaytarma. 


Süyemen punarlı, hasta közlerni, 
Süyemen manasız, kerçek sözleri, 
Ölümge oşay, ölümni ahdıra — 
Kiçkene qalibni dağıtqan qaytarma... 


Mahşerde siz meni iç qaldırmafızl 
Qatımda “sur”larnı iç çaldırmafızl 
Ölümni tabarman azğana tursam da, 
Mağa ölüm kerek, bir de qaytarma... 


Budapeşt, 
1919 s. fevral 28 


QIZIL ŞARAP, ESKİ ŞARAP İÇEYİM 


Bir aqşam ber mağa degenim kibi 
Qızıl şarap, eski şarap içeyim. 
Qızıl, asta dudaqların öpeyim, 
Esireyim, bar dünyadan keçeyim, 
Qızıl şarap, eski şarap içeyim. 


Çalınsın cüregimni caqqan cırlar, 

İnce belin sarıp qoran tepeyim. 

Qızıl, asta dudaqların öpeyim. 

Cıltırağan lampaçığım bir canğın bolsun, 
Qızıl şarap, eski şarap içeyim. 


Ketir mağa qart Temirnif kadesin, 

Bir aqşamçün dünya caqmaq kerekmi? 
Cıltırağan lampaçığım ağılsın, 

Ateş alsın caş cüregim çevresi. 

Qızıl şarap, eski şarap içeyim. 


Cenazemni saba bolsa cıysınlar, 
Küneş tuvsın, kene bazar başlasın. 
İç kelmesin bek darılsa qart imam, 
Sofi columda meni cansız taşlasın. 
Qızıl şarap, eski şarap içeyim. 


Monlarlar bir vaqıtqace dostlarım, 
Keçer zaman yağı ölümler andırır, 
Cenazemni, daim çökken gabrımnı. 
Bir gül biter, kene başlar baarim. 
Qızıl şarap, eski şarap içeyim. 


Budapeşt, 
1919 s. mart 


SOĞUŞQA DOSTLARIM HAQ TATAR TİLİÇÜN 


Batıda, tuvuşta untulğan köpten 
Kevdesi qalın bek, tamırı deren.. 
Qart Tatar tilinifi men goptım hanı 
Men tuvğan balası, ölmegen canıç 


Men onıifi sesinden uyandım endi, 

Ne beymen men endi, ne zalım efendi.. 
Men Tatar kedayman, tilimnifi qulu 
Tilimde caşağan cigitler ulu... 


Cigitler, olarnıfi sözleri yarlıq 

Adların unutmay Türklük, Tatarlıq... 
Bir keçe tüş kördim bir Tatar üyünde, 
Tabirin taptım bir çın Qazan köyünde... 


Köflümde qaynağan, başımda tuvğan 
Başımnı sıypağan, közümni cuvğan. 
Duyğular, oylarım Arapqa uzaq, 
Acemge külünç bek, ocağa Qazaq. 


Tek Tatar tilinde özüme qayttım, 
Sırımnı, köflümni bu tilde ayttım.. 
Türedi tögülmen soy, sopum belli 
Bu colda ne qadar qart keday keldi.. 


Nevai pirimdir, kedaylar başı 
Tatarca cırlağan bir Tatar caşı. 
Toqaylar qardaşım, bir bağça gülü, 
Menimki köğlü, menimki tili... 


Toqayğa qardaşlar, Toqayğa, turmay. 
Bizlerge cetişir Nevai, Toqay.. 
İstanbul, bilemen “Tefrika” diycek 
Arapnıfi, Acemnif üstüne titriycek... 


İstanbul, Türk tilin batırdı, buvdı... 
Türklükni unuttı, Türk cırın guvdi.. 
İstanbul, sebebi bu sagavlıgnıf.. 

Bizlerni çırmağan bu anqavlıqnıf.. 


İstanbul, bir leke, aq maflayımızda 
İstanbul, qaralıq kün, ayımızda.. 

Kerekmiy bizlerge ne merkez, orta 
İstanbul menimçe er Tatar “yorta”. 


Qayerde aytılsa Nevai tili, 
Qayerde duyulsa Togaynıfi köflü 
Orası bir izgü “aq topraq” bizge 


O yerde öliyik türküli, küle... 


Topragçün, taht içün soğuştıg, tüştik 
Qara köz, zülf içün nelerge kiriştik.. 
Tuvğan til qaldı tek davkesiz, öksüz, 
Tuvğan til qartaya, ölecek qart qız.. 


Anayı östüre “Aynenni” çalıp 
Qart, canıq cırlarman köflünni alıp 
Ösken sofi üyrene, cat cırlar, bala... 
Anaynıü cırları beşikte qala... 


Bu cırlar, tilegim, beşikten tursun 
Mektepke, kitapga, şeerge kirsin... 
Beşikte eşitiyik birinci sesin, 
Salağaç üstünde mezarğa kelsin. 


Tuvğanda balaman oysuz, fikirsiz 
Ölgende Tatarman bolalman cırsız.. 
Aytmadım bugüngeç bir eren beklep 
Tafirıdan Nevai, Cengizler tilep. 


Soğuşlar sırası keldi de keçe, 
Tuvmadı bir menden yahşırag kence.. 
Ooşunım, dostlarım azğana bolsa da 
Kün künden elime türlü cat tolsa da 


Batırlıg baş kerek, başımnı silktim, 
Til, köfül cavına gılıçım çektim: 
Soğuşga dostlarım hag Tatar tiliçün! 
Soğuşga tuvğanlar kerçekçi el içün! 


Budapeşt, 
1919 s. mart 19 


MEZAT 


Çufutı, Qazağı, Tatarı azır, 
Davulcı Çingene, tuvarcı Qadır.. 


Kiçkene çarşıda tellâl bar bugün, 
Marama, şerbenti, kiyilgen urba, 
Köstekli saatlar, guşaglar golda, 

Er parça nam ala, afidıra özün.. 


Raflarda tozlanğan galaylı gazanlar, 
Bir otuz senelik gulpsuz filcanlar.. 


Sandıqta qartayğan gısgalar, atlaslar.. 
Duvaglar, taraglar, yalancı elmazlar.. 


İçleri sır tolu, iyeli sandıglar.. 
Quş tügü, qurama, Çin atlas yasdıglar.. 


Er biri “eski” dep cıyıla mında, 
Satıla, cahıra, gutlana sofida.. 


Bagıra tellâlçıg sagallı bir gart: 
— “Tatarğa ticaret yaraşır cemaat!” 


Alayıki satayıg cılınsın bazar, 
Ayt bir şiy Men Abid, qa öksür Gafar!.. 


Satalar, alalar bir-birifi tepsisin... 
Bir-birifi duasın, bir-biriñ tepsisin... 


Qol qoldan keçe şay eskire şiyler, 
Bu eski şiylermen kömüle kişiler... 


Töşelip o eski kilimge keçe, 
O eski filcandan qavesin içe.. 


Sarıla o atlas yorğanğa yahşı, 
Mezatlıq yasdıqqa sarığa başı... 


O keçe kene şu tüşlerni körer.. 
Kene şu falname, eski tabirler.. 


Budapeşt, 
1919 s. noyabr 27 


QARANĞI SUVUQ 


Qarafiğı, suvuq... 
Ateş coq, nur coq... 
Mezarlar cuvuq, mezarlar cuvuq... 


Bulutlar kete, 
Tavlarğa cete, 
Bir sessiz keçe, bir sessiz keçe... 


Tığıra qoray, 
Şuvulday, cırlay, 
Hatırım soray, hatırım soray... 


Qırçıqlar, tavlar, 
Üstünde buz, qar, 
Astında mezar, astında mezar... 


Bolsa bir cıldız, 
Süygüli bir gız, 
Fatime, Sündüs; Fatime, Sündüs... 


Bolaman bala, 
Qayğılı ana 
Töşegim sala, töşegim sala... 


Üşiymen, anay 
Üstümni capmay, 
Men öksüz malay, men öksüz malay... 


Budapeşt, 
1919 s. dekabr 25 


BABAMA 


Asker boldıq, uruldıg, 
Cat ellerde qırıldıq, 
Esmaçıqnı taşlafız, 
Oqutmağa başlafız, 
Kelsin, hatır sorasınl 
Sarsın qolum carasın, 
Sarsın qolum carasın... 


Cat qızları cırlaylar, 
Curtlarını sırlaylar, 
Esmaçıqnı taşlafız, 
Oqutmağa başlafız, 

Bir Tatarca çıülasın, 

Dost, duşmanlar tıflasın, 
Dost, duşmanlar tıülasın... 


Soğuşamız cavlarman, 
Küreşemiz tavlarman, 
Esmaçıgnı taşlafız, 
Oqutmağa başlafız, 
İmdat bolıp cetişsin, 
Bahtman o da çekişsin, 
Bahtman o da çekişsin... 


Baht bek qaviy, ceüilmiy, 
Calvaramız, egilmiy, 
Esmaçıgnı taşlafız, 
Oqutmağa başlafız, 
Cavur bahtnı tutayıq, 

Bir çuqurğa atayıq, 

Bir çuqurğa atayıq... 


Ebabil quş, tuvğan quşl 
Biznifi yaqta cengil quş.. 
Babama bar bunı ayt, 
Qarşılığın alıp qayt, 
Qarşılığın alıp qaytl.. 


Budapeşt, 
1920 s. yanvar 28 


KEÇMİŞTEKİ SUÇLARIMIZ 


Biri açqan kitabını, “Lânet!” diy... 
Helagüge, Batı hanğa, Temirge, 

Biri yazğan tarihını, “Barbarl” diy... 
Bir vaqıtlar boynun bükken emirge... 


“Tatar halqı, Tatar hanıl — fisılday 
Kafir, mümin — bütün dünya tilleri, — 
Tatar hanı curtumıznı caqtı şay 
Mengülikke ateş bolsun er ceri...” 


Faqır tatar attan tüşken, şaşırğan, 

Betin örte, sesin qısa, kizlene: 

“Cengiz, Temir, Batını men bilmiymen, 
Men olarnı iç körmedim...” — seslene... 


Duşmanları: “Sensifil — diyler, qıynaylar, 
Mına resmif tarihlarda körüne, 

Sensifi, Cengiz arqasından cuvurğan, 
Betifi seri, pantik murnıü kiçkenel” 


“Men tügülmenl — diy faqır, ay zarlana, — 
Cengiz, Batı cınsımda iç bolmadıl 
Babam, anam bir Şerife, bir Seyit, 
Yaqınlarım ya bir molla, ya qadı...” 


Taşlahız o faqır halqnı, suçu coq, 
Suçu bolsa, caşavında ödiycek, — 
Menmen Cengiz, Temir hannıf torunı, 
Menmen onıfi colun daim kütiycek... 


Yüklenemen bar suçların olarnıñ: 
Bizler caqtıq, Bağdadıfını, Basrafnı, 
Bizler cıgtıg sarayların Romanı, 
Bizler soydıq aqsüyegif, garafinı!. 


Kel, bir sor! Beriyim ep esabın, 
Dalmaçyanıfğ, Macarlıgnıfi, Qazaqnıñ, 
İndiyanıf, Ag dehiznif, Azaqnıf, 

Kel bir sor barbarlıqnıü esbabın!.. 


Qılıçım coq, atlarım coq, cayavman... 
Cüregimde canğan ateş duruldı... 
Moynum bahtnıf qollarında buruldı, 
Bugün ölüm collarında bir savmanl. 


Ey, Avropa, ey, ülema, biliüiz! 
Kitaplarıfi yalan aytsa daim şay, 

Daim gursafi közyaşından kök saray! — 
Silkinirmen, bolurman tez bir Cengizl.. 


Kitapları Diclelerge atarmanl 
Sarayları yermen yeksan etken sofi, 
Balaf-çağaf otqa qurban ketken sofi, 
Kene keter, mezarsız şay catarman! 


Eziliyim, yükleniyim suçların! 

Büyük hannıü, büyük halgnıfi mirasın, 
Yükleniyim babalarım günasın, 

Şay cüriyim şu dünyanıf ucların!... 


Budapeşt, 
1920 s. fevral 13 


KİMSE BİLMİY 


Bala oquy, “Aminl” diy curt bahtına, 
Bek qatmağan miyçigi cav ahtına.. 
Kimse bilmiy Toqaymı, Cengizm'eken.. 


“Ag!” diy Tatar balları kökke qarap, 
“Curt” diy halqım ğurbetde, colun sorap, 
Kimse bilmiy, curt qayda, aq ne eken. 


Keçe kündüz yalvara derviş, faqır, 
Körünsin dep azğana cümert Hızır... 
Kimse bilmiy, kim eken, qayda eken... 


Er kes aşay, zevq ete, caşaymız dep, 
Episi bilmiy maqtana, şulaymız dep, 
Caşavı bir tüşm'eken, bir işm”eken... 


Tatarlıqçün ölemiz moyun bükip, 
Kimse sormay azğana közcaş tökip: 
Bu caşçıqlar cigitmi, qoyçıqmı eken... 
Lozan, 

1920 s. mayıs 17 

BİR SARAY QURACAQMANI 


Bir saray quracaqmanl.. Han bolmasın içinde... 
Qul, ırğat, açlıq, horluq, qan bolmasın içinde... 


Taşını yat ellerden ketirtmem iç, 
Cetişir öz curtumda çıqqan kerpiç... 


Bek yüksek bolmasa da kök töbesi, 
Temelli bolsun, aydınlıg er köşesi... 


Penceresi keniş bolsun, kirsin ışıg, 
Carlığa er qapısı bolsun açıq... 


Kesmesin qıbla celin iç bir üyniü, 
Bolmasın qaraltısı “felân biy”nih... 


Bir saray quracaqman: han bolmasın içinde, 
Qul, ırğat, açlıq, horluq, qan bolmasın içinde... 


Cıyayım alt-üst etip catqan cerin 
O eski zor cigitler kemiklerin... 


Bularman balçıqnı yoğurayım, 
Er qabirge: “Kemik”, — dep bağırayım... 


Şay etip izgüleşsin dört divarı, 
Çeşmesi, çiçekleri, kef azbarı... 


Taptama izgü cerni endi işsiz, 
Sal saray, gur devletifi — bolsun eşsiz... 


Bir saray guracagman: taş bolmasın içinde, 
Ep kemik, ep can bolsun, caş solmasın içinde, 
Aç bolmasın içinde... 


Lozan, 
1920 s. mayıs 22 


KELECEK 


Balalıqta, kelinçikli gırlarda, 
Catar edim, qoyçıqlarım cayar da, 
Qulağımnı cerge salıp tıhlasam, 
Ağlar edim: atlı cüre otarda. 


Bazı, temiz çoqraqlarnıfi aqışın 
Tuyar edim, bazı, çiçek öskenin, 
Ava durğun bolsa, ya ki çöllerde 
Cer altında başqa bir cel eskenin... 


Kültelengen yüksek otlar içinde, 
Tabar edim başqa dünya, başqa ses... 
Mağa erte kelir edi gizlice 

Köyge daim keççe cetken Hıdırlez... 


Bugün uzaq o tuvğanım qırçıqlar, 
Qaç cıllardır Budin qırı durağım... 


Men qırılğan, bir solacaq çiçekmen... 
Qurumasın tek men bitken budağım. 


Budin gırıfi töbesine çığaman, 

Öz köyümniñ minaresi sezilmiy... 
Cat ellernifi toprağını tıülayman, 
Tuvğanlarnıf ayaq sesi eştilmiy... 


Bir Dunay bar, tanış biraz közleri: 
“Babaylardan bir qaçını kördim”, — diy. 
Oğa barıp biraz suvun qarasam, 

Kölüm cuva, bola qayğım irgendiy... 


Asretlerim, qorqularım kömmekçün, 
Qumluğiında türlü köller qazaman, 
Yalısında bir töşelip otursam, 

Ayta Dunay ötkenlerden, yazaman... 


Eşitemen “Kelecek”nif seslerin, 
Qardaşlarım atlı bir halq cuvuqlay 
Ayğırları “Kelecek”ten kişniyler 
Cigitleri daa turmay, uyuqlay... 


Eşitemen ayan-beyan cırların, 
Aytalmayman adlarını sizlerge, 
Saba, aqşam daa yaqın keleler, 

Bir kün şeksiz körünirler közlerge... 


Eşitemen “Kelecek”nifi seslerin: 
Yosma, nazlı, beyaz tatar gızları 
Külüşeler galın dülbent artından, 
Külüşeler, tez coytula ızları... 


Bu gızlarnı men tanıyman bek yahşı, 
Köbüsinifi qumral saçın öpkemen... 
Köbüsimen, aşq derdine tutulıp, 
İnce belin sarıp qoran tepkemen... 


Bir kün çığar bu cigitler meydanğa, 

Bu qızlarman qol-qol tutıp, eş bolıp, 
Bunı körgen qartçıqlarnıü qalp közü, 
Kirsiz, tozsız bir çoqraqtan caş tolıp. 


O vaqıtta cigitlerge aytıñız: 

Mezarımnı dolansınlar atlarman... 

O qızlarnı men bekledim, men süydim, 
Dolansınlar, belki biraz turarman... 


Budapeşt, 
1920 s. noyabr 7 


YANIQ QAVAL 


Bir irmaq bolıp da sıncırsam kölge, 
Ya bir köl bolsam da serilsem çölgel 


Bir cüke bolayım qayalar içinde, 
Çevirsin kevdemni qaruvlı seller, 
Qayadan qayağa şıpırsın yeller, 
Yıldırım işlesin yaş fidan ekende... 


Kiçkene savaplar, kiçkene emgekler, 
Kiçkene günalar yazmasın meleklerl.. 


Ölmekten qorqaman ğafiller kibik, 
Öliyim tavlarda, aslımda, kiyikl.. 


Bir ölü bolayım — mezarsız, taşsız, 
Qadimsiz, zikirsiz, yalancı közyaşsızl.. 


Tiymesin tenime titregen ellerl.. 
“Oldi!” demesin tuvmay ölgenlerl.. 


“Kirli!” — dep, yuvmafız: ölgenler temizdir! 
Olgenler qayğısız, gorgusız, tegizdir. 


Yeşillik yerlerde, selbiler tübünde 
Kömülsin bir daa yaşamag tilegen! 
Cennetke kirmek içün savap işlegen, 
Kimifike kitabı — anahtar cebinde. 


Yaşavdan gorgmağan, ölümden ürkmegen, 
Yaşavçün tilenip tüz yolda yürmegen, 

Er vagıt tırmaşgan, terlegen erler 
Cennetke kirseler, destürsiz kirerler!.. 


Bekir, sen zayıfsıfi, garuvıü qaytqan, 
Anaf beşigifide tılsımlar aytqan; 


Sen bir tar köldesifi, baqalar dostu, 
Eñ çapgan vagtıfida şulamı ozdıñ! 


Yükseldifi köklerge, qamıştan yüksek! 
Dalğanıf sazlıg, sazlıg tübünecekl.. 


Bilmiymen, baş duafi magbul bolurmı?.. 
Taqdirmen ölmekten başıü qutulırmı? 


Cigitlik tilegifi, açuvıü ufaq... 
Curtuüda qaya yoq, suvları qurğaq... 


Kiçkene tavlardan vulkanlar çıqmaz... 
Alçaçıq ağaçnı yıldırım yagmaz... 


Yalıfız bir şiyifi, yigitlik malıf 
Qutarsa qutarır yanıq qavalıfl.. 


1922s. 


ONI DA KÖRGEN BU KEDAY 


Çöllerde yürgen çal qoray, 
Qorayğa külgen kök saray. 
Kök sarayda qoñur bay, 
Onı da körgen bu keday. 


Qırımda olğan qırq yigit, 
Bağdadda olğan beş yigit, 
Qazanda olğan qaç yigit, 
Cümlesin körgen bu keday. 


Azavğa aqqan say Salğır, 
Salğırnı tapqan qart Çatır, 
Çatırda adaşqan köp faqır, 
Onı da körgen bu keday. 


Mekkeden esken qıbla yel, 
Qıblağa ketken köp peçel, 
Episine yetken bir ecel, 
Onı da körgen bu keday. 


Dünyanı tutqan sert demir, 
Demirni ufatqan tot kömür, 
Episinden qaviy şu ömür, 
Onı da körgen bu keday. 


Üskütte bilgi saçqan yaş, 
Demirciden uçqan yaş, 
Kerçten yelken açqan yaş, 
Onı da körgen bu keday! 


QART ÇERKES 


Bir ucuz caşav derdinde er kes, 
Ucuz bir caşav derdinde er kim, 
Türbeler çeke, mezarlar omray... 
Ne topraq astında bir er kevdesi... 
Ne topraq üstünde bir cigit sesi... 


İngiliz çubuğun savura kökke, 
İngiliz bayrağı sallana yüksek, 
Medrese, caminifi qapısı qırıq... 
Türbeler taş bolğan, evliya süyek, 


Türbeler taş bolğan, evliya süyek... 


“Mahlayğa yazılğan başqa da kelir”, — 
Esirler türküsi mırılday er kes, 

Tek bir qart qolunda bar eski quvet, 
Cetmişlik, Şamildiy qaraman Çerkes. 
Cetmişlik, Şamildiy qaraman Çerkes... 


Bir kâfir balası gorguta epsin, 
Çerkeste lakin bar eski bir iman, 
Cetmişlik ihtiyar Aq sözni kütiy: 
On kâfir cefter bir cigit musluman, 
On kâfir cefter bir cigit musluman... 


Qart Çerkes öldi. — Şamilce ölüml 
Mevtası tolturır erenler mezarın, 
Aq saçın üstüne tamlağan qanlar 
İslâmğa çıza bir ümütli Yarın, 
İslâmğa çıza bir ümütli Yarın... 


Bekir, sen Çerkesni afilağan bolsafi, 
Hatunlar işidir — taqmaqnı taşla, 
Sen Geray gulusıü, başıfinı al da, 
Şamilce bir ölüm izlerge başla... 
Sen de şay bir ölüm izlerge başla... 


YÜZ ALTMIŞ YIL 


Yüz altmış yıll... Çatırdan köylerge çeke, 
Yaşnıf, qartnıfi, selbini boynun büke... 


Yüz altmış yıl, kezine yaylalarda, 
Kemşiyip cılay sarı bet balalar da... 


Yüz altmış yıl, qarışıp toylarda yüre, 
Baraq bolup geceler çöllerde üre... 


İç bir kelin duvağın eskirtalmay, 
İç bir yigit ayğırın sekirtalmay... 


Avzı külse — közleri ökürip cılay, 
Qızıl bolsa yürekler, sarı — çıray. 


Yüz altmış yıl, bir özen Salğırman aqa... 
Könesuvday rastkelgen yerni yaqa. 


Yüz altmış yıl, oqtala canğa, malğa, 
Köylüçiknif sırtında çuvalına. 


Dünya döne, çatırdap, ses-sedaman, 
Qofişuda toy — çalğıman, çağanaman... 


Yüz altmış yıl, duvulday gulaglarda, 
Eşitilmiy iç bir ses, iç bir seda... 


Neçün tatar köyleri garanğı, basıg?... 
Şeerlerde maalleler çürük, sasıg?... 


Yüz altmış yıl yüklengen saçağına, 
Camına punar, galdırım sogağına... 


Yüz altmış yıl kerilgen yaş sazıma, 
Yapışgan dertler tün ve kün boğazıma... 


Yüz altmış yıl tütülgen telce-telce... 
Cin, periler, tılsımlar, aile, etne... 


Qara sevda, hayal yoq galemimde, 
Cennet, cennem qayğısı — alemimde... 


Temirif oqu, Alimnif qoş-pıçağı, 
Sınğan edi Cengiznif cez tırnağı... 


Taqdirni urıp birev de teşalmadı, 
Tagdirnifi üygen çöplügin eşalmadı... 


Men batırdım qalemim tap közüne, 
Yazdırdım azat fermanın kene özüne... 


Şiirlerim cümlesi taqdirge mısqıll.. 
Taqdirge isyan, taqdirmen küreş tekmill.. 


Taqdir öldi, basıq üyler yükselir, 
Cin, periler, cavlar, tavlar eksilir... 


Yüz altmış yıl ejderhasın öldürdim... 
“Maday til”men bunı yazıp bildirdim... 


